**ร่างข้อกำหนดคุณลักษณะของเครื่องคอมพิวเตอร์แม่ข่าย JHCIS Server**

**และข้อปฏิบัติด้านการดูแลระบบข้อมูลโรงพยาบาลส่งเสริมสุขภาพตำบล(JHCIS)**

**จังหวัดชุมพร ปี 2556**

ด้วย สำนักงานสาธารณสุขจังหวัดชุมพร เล็งเห็นความสำคัญของการจัดเก็บข้อมูลของประชาชนที่เกี่ยวข้องกับงานสาธารณสุข และอยู่ภายใต้พรบ.ข้อมูลข่าวสารของราชการ พ.ศ.2540 จึงได้กำหนดคุณลักษณะของเครื่องคอมพิวเตอร์แม่ข่าย JHCIS server สำหรับโรงพยาบาลส่งเสริมสุขภาพตำบลของจังหวัดชุมพร ขึ้น โดยมีวัตถุประสงค์ดังนี้

1. จัดเก็บข้อมูลของประชาชน ทั้งชาวไทยและชาวต่างประเทศ ที่เข้ารับบริการด้านสาธารณสุขที่โรงพยาบาลส่งเสริมสุขภาพตำบลอย่างปลอดภัย มีคุณภาพ ตรวจสอบได้จากผู้เกี่ยวข้อง

(ผู้เกี่ยวข้องนี้ ไม่ว่าจะเป็นรัฐบาล, หน่วยงานราชการที่มีอำนาจหน้าที่โดยตรง (เช่น ผู้ตรวจฯ, สตง., กพร. ฯลฯ)

1. รักษาความลับและสิทธิ์ของผู้รับบริการภายใต้ พรบ.ข้อมูลข่าวสารของราชการ พ.ศ.2540
2. นำข้อมูลไปบริหารจัดการเพื่อให้เกิดประโยชน์สูงสุดต่อประชาชนภายใต้ พรบ.ข้อมูลข่าวสารของราชการ พ.ศ.2540
3. สร้างความน่าเชื่อถือในฐานะหน่วยงานราชการ และความน่าเชื่อถือในฐานะหน่วยงานด้านสาธารณสุข ที่เกี่ยวข้องต่อสุขภาพอนามัยของประชาชน

สำนักงานสาธารณสุขจังหวัดชุมพร กำหนดคุณลักษณะของเครื่องคอมพิวเตอร์แม่ข่าย JHCIS Server สำหรับโรงพยาบาลส่งเสริมสุขภาพตำบล จังหวัดชุมพร ดังต่อไปนี้

**คุณลักษณะเบื้องต้น**

1. **Windows 7** หรือสูงกว่า
2. **MS Office2003+2007**
   * **ต้องมีเฉพาะ MS excel และ acess เท่านั้น(เพื่อไม่ให้ใช้พิมพ์เอกสารอื่นๆ อยากพิมพ์ก็ไปพิมพ์เครื่องอื่น แต่การติดตั้ง office ไม่สามารถเลือกติดตั้งโปรแกรมปลีกย่อยอื่นๆ ได้ ดังนั้น ให้ติดตั้งไปก่อน แล้วค่อยลบโปรแกรมที่ไม่จำเป็นอื่นๆ ออกให้หมด)**
3. **MySQL for JHCIS**
4. **Java Runtime Environment Ver.7 หรือสูงกว่าและ update ได้ตามต้องการ**
5. **ใช้ antivirus ถูกลิขสิทธิ์เท่านั้น หรือใช้ระบบป้องกันไวรัสแทน softwere antivirus**
6. **Team Viewer7**
7. **ไม่ใช้แป้นพิมพ์พ่วงต่อ**
8. **มีช่องเขียนแผ่นซีดีรอม (Drive CD/DVD Writer)**

**คุณลักษณะปลีกย่อยด้านเครือข่ายและผู้ดูแลระบบโปรแกรม**

1. ต่อพ่วงระบบเครือข่ายภายในเท่านั้น แต่ไม่ต่อพ่วงอินเตอร์เน็ต (เฉพาะระบบ Lan) (เมื่อมีการอัพเดทเวอร์ชั่น ให้ดาวน์โหลดโดยใช้เครื่องอื่น แล้วนำไฟล์อัพเดทนั้นโหลดเข้าสู่เครื่อง server ในระบบ Lan)
2. ให้เครื่องคอมพิวเตอร์ลูกข่ายดำเนินการกรอกข้อมูลเข้าสู่เครื่องแม่ข่ายได้เท่านั้น (ไม่ใช้เครื่องแม่ข่ายในการกรอกข้อมูล เนื่องจากไม่ใช้แป้นพิมพ์พ่วงต่อเครื่องแม่ข่ายแล้วนี่ ชิมิ)
3. ผู้ดูแลระบบโปรแกรม JHCIS ของ รพ.สต.ต้องเป็นข้าราชการ/จนท.ในสังกัด สสจ.ชุมพรเท่านั้น ไม่อนุญาตให้ผู้ประกอบกิจการร้านคอมพิวเตอร์หรือจากหน่วยงานอื่นใดเป็นผู้ดูแลระบบโปรแกรมโดยเด็ดขาด
4. ....................................(เพิ่มเอานะครับ)
5. .................................... (เพิ่มเอานะครับ)

**ข้อปฏิบัติด้านการดูแลระบบข้อมูลโรงพยาบาลส่งเสริมสุขภาพตำบล(JHCIS)**

**ผู้ดูแลระบบระดับหน่วยบริการ** (โรงพยาบาลส่งเสริมสุขภาพตำบล) ต้องมีคุณลักษณะและปฏิบัติหน้าที่ดังนี้

1. ต้องได้รับการอบรมหลักสูตรผู้ดูแลระบบโปรแกรมฐานข้อมูลโรงพยาบาลส่งเสริมสุขภาพตำบล(JHCIS) เป็นประจำทุกปี หรือมีมีการเปลี่ยนแปลงการใช้งานจากระดับกระทรวง โดยผู้ดูแลระบบฯ จากสำนักงานสาธารณสุขจังหวัดชุมพรเป็นผู้จัดการให้ได้เข้ารับการอบรม
2. ต้องมีการขึ้นทะเบียนเป็นผู้ดูแลระบบโปรแกรมฐานข้อมูลโรงพยาบาลส่งเสริมสุขภาพตำบล โดยขึ้นทะเบียนไว้ที่สำนักงานสาธารณสุขจังหวัดชุมพร (พี่ป๊อกลองคิดดูเหตุและผลที่ผมเสนอวิธีนี้ โดยให้มีการขึ้นทะเบียนเก็บเป็นหลักฐานไว้ที่ สสจ. อาจมีการทำบัตรประจำตัวผู้ดูแลระบบโดยเฉพาะ ซึ่งผมจินตนาการไปในวันข้างหน้าว่า อาจคุยกับ อจ.สัมฤทธิ์ในการเขียนคำสั่งให้ใช้บัตรผู้ดูแลระบบเสียบกับเครื่องอ่านบัตร (แบบสมาร์ทการ์ด) จึงจะสามารถเข้าไปใช้งานได้ และข้อมูลที่เครื่องอ่านบัตรได้ตรวจสอบแล้วว่าเป็น admin จะถูกเก็บบันทึกไว้ในตารางที่น่าจะมีการสร้างไว้รองรับด้วย บัตรประจำตัว admin จะเก็บข้อมูลรหัสประจำตัว admin มีชื่อ-สกุล และข้อมูลอื่นๆ ที่เกี่ยวข้อง เพื่อการป้องกันข้อมูลที่รัดกุมอย่างเข้มงวด คือโปรแกรม JHCIS ต้องมีการตั้งค่าผู้ดูแลระบบเฉพาะคนที่มีการใช้บัตร admin และใช้ได้เฉพาะเครื่องที่กำหนดเท่านั้น เทียบดูกับการใช้รหัส adm ที่ใครก็สามารถสร้างได้ และสามารถสร้างซ้อนกันหลาย adm เสียด้วย เมื่อใช้งานเสร็จก็แค่ลบออก หรือใส่รายละเอียดหลอกเอาก็ได้ ใครจะตรวจสอบได้ จริงไหม ส่วนรูปแบบของตารางเก็บข้อมูล admin ที่เข้าไปใช้งานโปรแกรมก็เอาไว้คุยกันอีกถ้าความคิดเบื้องต้นนี้ผ่านความเห็นชอบกันดีแล้วครับ)
3. ลงบันทึกการดูแลระบบโปรแกรมทุกกรณีเป็นรายวัน เนื่องจากระบบโปรแกรมอาจเกิดความผิดปกติได้ตลอดเวลาจากหลายสาเหตุที่ไม่อาจระบุให้ชัดเจนได้ พร้อมรายงานหากเกิดความผิดปกตินั้นแก่ผู้ดูแลระบบระดับอำเภอเพื่อหาทางแก้ไขได้อย่างรวดเร็วทันเวลา
4. ห้ามมอบบัตรผู้ดูแลระบบแก่ผู้ร่วมงานหรือผู้ที่ไม่เกี่ยวข้องยกเว้นเมื่อเกิดเหตุสุดวิสัยที่ไม่อาจปฏิบัติหน้าที่ผู้ดูแลระบบโปรแกรมของหน่วยบริการได้
5. ปฏิบัติตามกฎระเบียบของผู้ดูแลระบบที่มีการกำหนดขึ้นใหม่หรือเปลี่ยนแปลงใหม่เป็นปัจจุบันเท่านั้น

**ผู้ดูแลระบบระดับอำเภอ** (สำนักงานสาธารณสุขอำเภอ) ต้องมีคุณลักษณะและปฏิบัติหน้าที่ดังนี้

1. ต้องได้รับการอบรมหลักสูตรผู้ดูแลระบบโปรแกรมฐานข้อมูลโรงพยาบาลส่งเสริมสุขภาพตำบล(JHCIS) เป็นประจำทุกปี หรือมีมีการเปลี่ยนแปลงการใช้งานจากระดับกระทรวง โดยผู้ดูแลระบบฯ จากสำนักงานสาธารณสุขจังหวัดชุมพรเป็นผู้จัดการให้ได้เข้ารับการอบรม
2. ต้องมีการขึ้นทะเบียนเป็นผู้ดูแลระบบโปรแกรมฐานข้อมูลโรงพยาบาลส่งเสริมสุขภาพตำบล โดยขึ้นทะเบียนไว้ที่สำนักงานสาธารณสุขจังหวัดชุมพร (ซึ่งก็ต้องมีบัตรประจำตัวผู้ดูแลระบบระดับอำเภอด้วยเช่นเดียวกันกับระดับสถานบริการ แสดงว่าตารางเก็บข้อมูลผู้ดูแลระบบนี้จะต้องเก็บข้อมูลที่เชื่อมโยงสัมพันธ์กัน เช่นตัวอย่าง

|  |  |  |  |  |  |  |  |
| --- | --- | --- | --- | --- | --- | --- | --- |
| Pcu\_code | Officename | Admin\_PCU | Admin\_Distric | Date\_Use | Code\_Use | Code\_Help | Result |
| 09381 | รพ.สต.บ้านคอกม้า ต.บางสน | 1286030123456  สำเริง นพชำนาญ | 2860900002654  สุชาติ ปานอุดม | 19/06/2013 14:15:16 | Xxx | Xxxxx | -  + |

รหัสนี้ขึ้นอยู่กับเหตุการณ์ เช่น

Code\_use Code\_Help Result

A: ปรับปรุงเวอร์ชั่นใหม่ ปรับปรุงเวอร์ชั่น - ไม่ผ่าน(แจ้งerror), + ผ่าน

B: ปรับตารางรหัส --B1 รหัสยาและเวชภัณฑ์ ปรับปรุงรหัส - ไม่ผ่าน(แจ้งerror), + ผ่าน

--B2 รหัสสถานบริการ ปรับปรุงรหัส - ไม่ผ่าน(แจ้งerror), + ผ่าน

--B3 รหัส..... ปรับปรุงรหัส - ไม่ผ่าน(แจ้งerror), + ผ่าน

ฯลฯ ฯลฯ - ไม่ผ่าน(แจ้งerror), + ผ่าน

ฯลฯ ฯลฯ - ไม่ผ่าน(แจ้งerror), + ผ่าน

1. ดูแล สนับสนุน ให้ความช่วยเหลือแก่ผู้ปฏิบัติงานในโรงพยาบาลส่งเสริมสุขภาพตำบล ในการใช้งานระบบโปรแกรมฐานข้อมูลโรงพยาบาลส่งเสริมสุขภาพตำบล(JHCIS) ให้เป็นไปตามมาตรฐานเดียวกันของจังหวัดชุมพร
2. บันทึกการให้ความดูแล สนับสนุน ให้ความช่วยเหลือด้านโปรแกรมระบบฐานข้อมูลโรงพยาบาลส่งเสริมสุขภาพตำบล (JHCIS) ไว้เป็นหลักฐานสำหรับการศึกษาวิเคราะห์และการให้ความช่วยเหลือของผู้ดูแลระบบระดับจังหวัดต่อไป

**ผู้ดูแลระบบระดับจังหวัด** (สำนักงานสาธารณสุขอำเภอ) ต้องมีคุณลักษณะและปฏิบัติหน้าที่ดังนี้

1. ต้องได้รับการอบรมหลักสูตรผู้ดูแลระบบโปรแกรมฐานข้อมูลโรงพยาบาลส่งเสริมสุขภาพตำบล(JHCIS) เป็นประจำทุกปี หรือมีมีการเปลี่ยนแปลงการใช้งานจากระดับกระทรวง โดยผู้ดูแลระบบฯ จากสำนักงานสาธารณสุขจังหวัดชุมพรเป็นผู้จัดการให้ได้เข้ารับการอบรม
2. ต้องมีการขึ้นทะเบียนเป็นผู้ดูแลระบบโปรแกรมฐานข้อมูลโรงพยาบาลส่งเสริมสุขภาพตำบล โดยขึ้นทะเบียนไว้ที่สำนักงานสาธารณสุขจังหวัดชุมพร
3. .....ฯลฯ.......แล้วแต่พี่ป๊อกแล้วล่ะครับ ผมคิดได้แค่นี้จริงๆ ง่วงมั่กๆ อีก 10 นาทีก็เที่ยงคืนแล้วเด้อ!

ลงชื่อ.................................................

(ชื่อ-สกุลใครดีหว่า?)

ตำแหน่งไรดีหว่า?

