**บันทึกการมอบนโยบายแก่ทีม Admin เขตบริการสุขภาพที่ 11**

**ณ โรงแรมชุมพรการ์เด้น**

**วันที่ 5 สิงหาคม 2557**

**นโยบายข้อที่ 1** ดำเนินการให้ข้อมูลของหน่วยตรงกันกับสนยและสสจ. ณ วัน เวลา น.(ทันเวลาที่กำหนด)

ทำไมต้องซีเรียส เพราะว่ามีปัญหาจากที่หน่วยบริการคือ รพ.สต. ส่งงาน 43 แฟ้ม + รายงานพิเศษ หลายปีที่ผ่านมา ข้ามหัว สสอ. และ สสจ. ไป สนย.และ สปสช บางส่วนไป สนงสารสนเทศบริการสุขภาพ ประเด็นคือ ข้อมูลไม่เคยตรงกันเลยทั้งความครบถ้วน หรือจำนวนแฟ้ม และไม่เคยตรงกันในแง่การถูกเรียกหรือวิเคราะห์นำมาใช้งาน

พวกเราทำงานแทบตาย แต่ข้อมูลที่ สนย. ตรงกันข้ามเลย หลายงานบอกว่าไม่มีข้อมูล ไม่ดำเนิน หรือดำเนินการไม่บรรลุเป้าหมาย แต่ความจริง บรรลุเป้าหมายไปแล้ว มีความก้าวหน้าไปแล้ว ประเด็นถ้าขืนปล่อยไป เราก็จะมีปัญหาโดยตลอด

พูดกันบนข้อมูลคนละฐาน อยากให้ Admin ทุกจังหวัด เรากำหนดให้ข้อมูลหน่วยบริการตัด ณ สิ้นเดือน ส่งมาที่ สสจ.

สสจ.มีหน้าที่ เคลียร์ข้อมูล 15 วัน ทุกหน่วยในจังหวัด ได้ส่งข้อมุลมาครบทุกหน่วยบริการ เน้นเฉพาะของรัฐ คือ รพ.สต. รพช. รพท. รพ ของกรมวิชาการในจังหวัดนั้น ๆ ให้ส่งข้อมูล ณ สิ้นเดือน มาที่ สสจ. และ สสจ.ใช้เวลา 15 วันตามจิกให้ข้อมูลส่งครบทุกหน่วย ทุกแฟ้ม ถ้าเป็นไปได้ ให้ขยายถึงคุณภาพข้อมูลไปด้วย ตัวหลักต้องสั่งการให้หน่วยบริการ ส่งข้อมูลมาที่ สสจ. ย้ำนะครับ ย้ำ เมื่อถูกต้องครบถ้วน แล้ว ข้อมูลที่ สสจ. กับ ข้อมูลของหน่วยบริการ จะต้องตรงกัน โดยตัดยอด ณ วันสิ้นเดือนที่ผ่านมา **หลังจากวันที่ 15 ให้ส่งข้อมูลไป สนย. ทางทีมจังหวัดและทีมเขต มีหน้าที่ประสานกับ สนย. ว่าภายใน 10 วันอาจจะบวก อีก 5 วัน นั้น ข้อมูลที่ส่งไป กับข้อมูลที่ปรากฎที่ สนย. ตรงกันหรือไม่ ถ้าไม่ถูกต้อง จะต้องไปไล่เช็คความไม่สมบูรณ์** หรืออะไรใด ๆ ก็ตาม ต้องไปเช็คความไม่สมบูรณ์ ไม่ต้องโทษใคร ADMIN ต้องเป็นผู้บริหารจัดการให้ข้อมูล ตรงกัน และ ครบถ้วน เพราะฉะนั้น อันนี้ถือเป็น นโยบายข้อแรก และ ทางท่านผุ้ตรวจ ท่าน สสจ. จะติดตามผ่านระบบ line ถ้าจังหวัดไหน ข้อมูลผิดพลาด นายแพทย์สสจ. จะต้องรายงานกับ ท่านผู้ตรวจ อันนี้เป็นหัวใจที่สำคัญ ADMIN ขอให้สั่งการผ่านทาง CIO จังหวัด หรือนายแพทย์สสจ. อย่าสั่งเองเขาไม่ฟัง ท่านไม่มีอำนาจสั่ง ถ้าท่านบริหารจัดการได้ดี ภายใน 30 กันยายน นี้ ข้อมูล สสจ. กับ สนย. น่าจะตรงกัน เชิงคุณภาพไม่เป็นไร

**นโยบายข้อที่ 2** โครงสร้างพื้นฐานของระบบไอซีที จำเป็นต้องทำให้ถูกต้องครบถ้วนในเชิง paper หรือ electronic เพราะฉะนั้นโครงสร้างพื้นฐานมีความสำคัญในการจัดการข้อมุล ตอนนี้เรากำหนดให้ทุกจังหวัดดำเนินการให้ สสจ. รพท รพศ มี Video Conference Poly com สัญญาณลื่นไหล ให้ท่านติดตามงาน ติดตามทุกจังหวัดในส่วนของทีมเขต และติดตามไปถึง รพ. ได้เช่นเดียวกัน ถัดมาเรื่อง server ที่เป็น Data Storage ให้จัดการเพิ่มเติมไปดูให้มีความครบถ้วนสมบูรณ์เพื่อรองรับนโยบายข้อที่ 1 server ต้องเพียงพอมีประสิทธิภาพ หรือครุภัณฑ์พื้นฐาน อย่าให้เจอปัญหาว่าขาด ติดขัด Notebook ขาด PC หรือ ขาด Server ปัจจุบัน server หลัก แสนกว่าบาทเอง ถ้ามีปัญหาให้บอกมาที่เขต แล้วผมจะสั่งการลงไป แต่ท่านไม่ต้องวางโครงสร้างให้วิลิศมาหราเกินไป แต่ก็ไม่ประหยัดเกินเหตุ ให้เราประมาณเผื่อไปอย่างน้อย 18 เดือนไม่ล้าสมัย แต่ก็ไม่ได้หมายความว่าให้ท่านไปซื้อแพง ๆ หรูหรา แบบนี้ก็ไม่ใช่ หรือแม้กระทั่ง Tablet ในปัจจุบัน ตอนนี้ก็ถือว่าเป็นโครงสร้างพื้นฐานเพราะว่าเดี๋ยวนี้ท่านไม่ต้องไปบอกว่า Tablet ต้องไปให้ใช้ iPAD อันนั้นมันเกินไป เดี๋ยวนี้ Tablet ที่เป็น Local Made หรือทำในส่วนของผมใช้คำว่า จีนหรือญี่ปุ่นนี่คุณภาพทัดเทียมกัน และมีความคงทนเสถียรระดับหนึ่ง ที่สำคัญคือพวกนี้ตกรุ่นเร็ว เพราะฉะนั้น ไม่ต้องซื้อราคาแพง ๆ มาก ซื้อเพื่อทำ เราจะพบว่าพวกนี้ ราคาต่ำหมื่น ท่านใช้ไปสักสองสามปีคุ้มแล้ว หรืออีกสองสามปีเปลี่ยนก็ได้ ให้คิดเชิงโครงสร้างพื่นฐานให้เหมาะสม อย่าหรูหราเกินไป และในขณะเดียวกันก็อย่าประหยัดโดยใช่ที่ เอาความเหมาะสม พอดี ๆๆ แล้วเวลาผมไปตรวจเยี่ยมในแต่ละจังหวัด Admin ห้ามมีข้อแก้ตัวว่า ครุภัณฑ์หรือโครงสร้างพื้นฐานทางด้าน ICT ของจังหวัด โรงพยาบาลศูนย์โรงพยาบาลทั่วไป ย้ำนะครับ ห่วย !! คือไม่ดีพอกับระบบข้อมูลเด็ดขาด ห้ามมีปัญหาเรื่องโครงสร้างพื้นฐานห่วย แต่ถ้าท่านติดขัดตอนนี้ให้แจ้ง Admin เขต เพื่อให้ผมได้จี้ไปในส่วนของนายแพทย์สาธารณสุขจังหวัด ผอ.รพ.ศูนย์ รพ.ทั่วไป นี่คือในส่วนของข้อที่ 2 อันนี้รวมไปถึง Network ด้วยนะครับ

**นโยบายข้อที่ 3** ถ้าเราทำข้อ 1 ข้อมูลดี กันทุกจุด ณ วัน เวลา น. ทั้ง หน่วยบริการทั้งสสจ. และก็ในส่วนของ สนย. ส่วนของ สปสช. ก็จะตรงกันมากกว่า 90 เปอร์เซ็นต์ ที่ผมพูดว่าตรงกันมากกว่า 90 % เพราะมันมีในเรื่องของการอุธรณ์ข้อมูลบางส่วนก็ไม่เป็นไร ไม่มาก เพราะฉะนั้นภาพโดยรวมข้อมุลจะตรงกัน ข้อที่ 2 ก็คือถ้าเราครุภัณฑ์ ไม่ว่าจะเป็นใรเรื่องของตัวซอฟแวร์เอง ในเรื่องของตัวฮาร์ดแวร์ กับในเรื่องของตัว Network ระบบเครือข่ายเราก็จะสามารถบริหารจัดการข้อมูลเอามาทั้งในเรื่องของการจัดส่งจัดเก็บในเรื่องของการเรียกใช้ได้ดี ก็จะนำมาสู่ในส่วนของข้อที่สาม นโยบายข้อที่ 3 ก็คือ

ต้องทำให้ตัว Data Center ของจังหวัด เป็นจริง ไม่ใช่บอกว่ามี Data Center ของจังหวัด แต่พอจะเรียกข้อมูล ก็ไม่ครบถ้วน ไม่ถูกต้อง พอจะเรียกใช้ก็ติดขัดปัญหาโครงสร้างพื้นฐานบอกว่าไม่มี server ไม่มีโปรแกรม แบบนี้ไม่ใช่นะครับ เพราะว่าข้อที่หนึ่ง ข้อมูลให้ตรงกันแล้ว Admin ต้องบริหารจัดการนะครับ ถือว่าเป็นหน้าที่ ข้อที่สองก็คือกำหนดให้มีโครงสร้างพื้นฐานรองรับเครื่องไม้เครื่องมือและก็ระบบเครือขายเพราะฉะนั้นมาข้อที่สามกัน Data Center จึงต้องเป็นจริงที่สำนักงานสาธารณสุขจังหวัด ถ้า Data Center จะไปอยู่ที่ไหนก็ต้องมี Back up ในเชิงนโยบายเดี๋ยวผมจะพูดในส่วนของข้อที่สี่ก็คือจะต้องมีส่วนของ security แต่ในส่วนของข้อที่สามก็คือให้มีดาต้าเซ็นเตอร์เกิดขึ้นอย่างน้อยที่ สสจ. ซึ่งทุกวันนี้ก็ไม่ได้เป็น 0 ทุกจังหวัดมีอยู่แล้ว แต่ประเด็นที่ผมจะพูดก็คือว่าท่านจัดเก็บให้เรียบร้อย และพร้อมที่จะให้ Data center นั้นเรียกใช้ ก็จะกำหนดให้ Admin จังหวัดร่วมกับ Admin ของเขต ให้ดูในเรื่องของการเรียกใช้ ใน 3 มิติด้วยกันต่อไปนี้

1. มิติที่ 1 การที่ Admin จังหวัด Admin เขต ต้องคุยกับผู้รับผิดชอบก็คือกลุ่มฝ่ายใน สสจ. กับงานที่สำคัญในส่วนของรพ.ศูนย์รพ.ทัวไปว่า มีข้อมุลประเภทใดที่จะต้องถูกเรียกจากระบบ Data Center เอามาใช้ในการกำกับติดตามงานหรือแม้กระทั่งในเรื่องของนำเสนอ ซึ่งมิตินี้ผมใช้คำว่า เมนูสำเร็จ ซึ่งในตอนนี้ Data center ของแต่ละจังหวัดก็ได้ดำเนินการแล้ว เช่น การเอาตัวชี้วัด 44 ตัว การเอาตัวเนื้องานจากผู้รับผิดชอบในจังหวัด เอาไปใช้โปรแกรมเฉพาะของตัวเอง เพราะฉะนั้นจะมีตัวชี้วัดพวกนี้หรือการวิเคราะห์พวกนี้ออกมาในรูปของ**เมนูสำเร็จรูป** มีอยู่แล้ว อันนี้เป็นมิติแรกเพราะฉะนั้นถามว่าตรงนี้ยังคงมีอยู่ไหม นโยบายข้อที่สามในเรื่องการบริหารจัดการข้อมูลเพื่อให้เกิดประโยชน์ทางด้านนี้ เพียงแต่ว่า ในส่วนนี้ขอให้ admin ในส่วนของระดับจังหวัด ไปทบทวนในเรื่องของเมนูสำเร็จพวกนี้ให้มีความสอดคล้องและเหมาะสม เป็นจริง ของข้อมูล ผมไปเยี่ยมหลายจังหวัดพอเข้าไปให้ admin จังหวัด เรียกดูปรากฎว่าข้อมูลเว้า ๆ แหว่ง ๆ หรือไม่ครบถ้วน ในขณะเดียวกันก็มีข้อมูลซึ่ง admin ส่งข้อมูลให้กลุ่มฝ่ายเช่นกลุ่มงานประกัน ไปใช้ โปรแกรมในเรื่องของการวิเคราะห์ข้อมูล เช่นในเรือ่งของ Drg grouping ปรากฎว่าข้อมูลไม่ได้ถูกส่งย้อนกลับมายัง admin ของจังงหวัดเพื่อให้คนอื่นที่เกี่ยวข้องใช้ประโยชน์ปรากฎว่าไม่มีแบบนี้ไม่ได้ เพราะฉะนั้นมิติที่หนึ่งในเรื่องของเมนูสำเร็จ admin จังหวัดอาจต้องไปทบทวนร่วมกับ admin เขต ในส่วนของฝ่ายในสสจ. กับผู้ที่ใช้ประโยชน์
2. มิติที่ 2 ผมได้คุยกับ admin เขตที่ชุมพร แล้ววันนี้มีโอกาสคุยกับพวกเราทีเป็น admin ทุกจังหวัด ก็คือว่าข้อมูลที่อุตส่าห์ลงทุนมโหฬาร ทั้งในเรื่องของความเหนื่อยยาก ของคนคีย์ในเรื่องของการจัดเก็บตลอดจนถึงการลงทุนในเรื่องของโครงสร้างพื้นฐาน มากองที่ Data Center สสจ แล้ว**ถ้ามีแต่เมนูที่หนึ่งในเรื่องของเมนูสำเร็จ ผมถือว่าไม่มีประสิทธิภาพเลย เพราะว่าไม่คุ้มกับการลงทุนลงแรง** เพราะฉะนั้นจึงมีมิติในเรื่องของการบริหารจัดการให้เกิดประโยชน์ให้เราสร้างมิติที่ 2 ด้วยแล้วจะต้องดำเนินการภายในปีงบนี้ ปี 57 ต่อเนื่องไปถึงปี 58 ก็คือเหมือนกับว่าตอนนี้ให้เราทำนโยบายข้อที่ 1 เรื่องการจัดการข้อมูล นโยบายข้อที่ 2 เรื่องการสร้างโครงสร้างพื้นฐาน พอเรามาบริหารจัดการใช้ประโยชน์ เราอุตส่าห์เอาข้อมูลไปเก็บในลิ้นชักตู้หรือในลิ้นชักแฟ้ม ไว้เป็นระเบียบเรียบร้อยแล้ว ประเด็นมันอยู่ก็คือมิติที่ 2 นี่มีความจำเป็นที่จะต้องสร้างเครื่องมือ ให้คนทีเราแบ่งเป็นระดับเช่น ผู้บริหาร เช่นตัวผมเองผู้ตรวจฯ ท่านนายแพทย์สสจ. ท่านผอ. ผู้ดูแลข้อมูลก็คือ admin จังหวัดหรือ adminเขต หรือหัวหน้ากลุ่มฝ่าย หรือโปรแกรมเมเนเจอร์ที่รับผิดชอบงานทางด้านนี้มีเครื่องมือที่จะไปดึงหรือไปคีบชุดข้อมูลที่เราอุตส่าห์จัดเก็บอย่างดีใน datacenter จังหวัด ซึ่งมิติที่ 2 นี้เวลาเราไปเวปต่าง ๆ เราสามารถคีย์คำว่าอำเภอ เราสามารถคีย์คำว่า ต้องการช่วงกลุ่มอายุ เราสามารถคีย์คำ ในเรื่องของค่าใช้จ่าย แล้วมันก็จะประมวลผลขึ้นมาให้เราได้เลยเพื่อขึ้นมาให้เราเลือกดูได้ เพราะฉะนั้นมิติที่ 2 จึงมีความจำเป็นที่จะต้องให้เราสร้างเครื่องมือพวกนี้ ไม่ใช่ทำเฉพาะมิติที่ 1 ของเมนูสำเร็จรูปแต่เพียงอย่างเดียว มันถึงจะเกิดประโยชน์ คุ้มค่ากับการลงทุน
3. มิติที่ 3 ผมคงต้องหาเวลาลงไปพูดด้วยตัวเองอีกครั้งในส่วนของตัว admin เขต ได้นัดหมายกันไว้เบื้องต้นระดับนึง ผมขออนูญาตเข้ามาเป็นมิติที่ 3 เรืองการทำให้ข้อมูลย้อนกลับไปสู่หน่วยบริการ และประชาชน คือ webservice ท่าน admin สร้างหน้าเวปที่เป็น single entry รวมทั้งเขต เปิดให้ผู้ใช้ได้เข้าไปสู่ระบบ ได้แก่ ข้อมูลเผยแพร่ไม่ต้องลิอกอิน ข้อมูลจำเพาะต้องล๊อกอินไม่จะเป็นในส่วนของประชาชนทั่วไปที่ต้อง identify ตัวเองผ่านตัวบัตรประชาชนหรือระบบใดๆ ก็ตามเพื่อเป็นระบบป้องกันข้อมูล หรือหน่วยบริการก็คือผู้ดูแลข้อมูลหรือกลุ่มฝ่ายที่จะเรียกใช้ข้อมูล หรือแม้กระทั่งตัวผู้บริหารเพราะฉะนั้นก็จะทำsecurity ของข้อมูลที่เรากังวลกันนั้นถูกลบหายไป แล้ว webservice นี้ก็จะทำให้คนทุกคนที่เกียวข้องสามารถเข้าถึงข้อมูลได้อย่างเหมาะสมก็จะเกิดประโยชน์สูงสุด ตัวอย่างที่จะเกิดประโยชน์ง่าย ๆ เช่นถ้าผมเป็นหน่วยบริการแล้วถ้าเกิด คนไข้หรือประชาชนที่อยู่ในความรับผิดชอบของ รพ.สต. ไปใช้บริการเช่นที่ชุมพรเคยใช้บริการ รพ.สต.นึงที่อำเภอปะทิว แล้วเกิดไปใช้บริการที่ รพ.สุราษฎร์ ถ้าเราจัดการเรื่องข้อมูลให้มันมารวมเป็น Data Center ที่จังหวัดได้ดี นั่นก็หมายความว่าเจ้าหน้ารพ.สต.สามารถเข้าสู่ระบบเวปเซอร์วิส แล้วเรียกดูหรือเข้าสู่ระบบของตัวดาต้าเซ็นเตอร์จังหวัดแล้ว เรียกดูข้อมูลการใช้บริการที่ สุราษฎร์ ถูกการวินิจฉัยหรือ การรักษาหลักๆ เรื่องอะไรมาบ้างมากกว่าการให้คนไข้เล่าประวัติว่าไปหาหมอคุณหมอผ่าตัดแล้วเขาเย็บแผลปิดคุณหมอบอกว่าตัดลำไส้แต่ไม่รู้ว่าวินิจฉัยว่าเป็นอะไรคนไข้มาหาเจ้าหน้าที่รพ.สต.ก็เย็บแผลปิดสนิทดีแล้วก็ต้องเดาดู ถามว่ารับยาอะไรคนไข้ก็บอกว่าไม่รู้ได้ยาเม็ดแคปซูลสีดำเขียวกินก่อนอาหารให้กิน 7 วัน ก็ไม่รู้ว่าเป็นยาอะไร เพราะฉะนั้นระบบแบบนี้ต้องเลิก ก็เราบริหารจัดการข้อมูลดี โครงสร้างพื้นฐานดี การใช้ประโยชน์จากข้อมูลดี มิติที่ 3 ก็จะเกิดขึ้นก็คือเรื่องตัวเวปเซอร์วิส ซึ่งอันนี้ทีม admin เขตรับ เพียงแต่ว่า admin เขตไม่สามารถทำได้ ถ้าข้อ 1 การบริหารจัดการข้อมูลไม่ถูกต้อง ครบถ้วน ทันเวลาตามที่กำหนด ข้อ 2 ก็คือไม่มีโครงสร้างพื้นฐาน ของในแต่ละจังหวัดและก็ของที่เขต ตลอดจนถึงของ สนย. ก็จะถึงเรื่องของการใช้ประโยชน์ ย้ำนะครับ โปรแกรมเป็นตัวรอง แต่วิธีบริหารจัดการเพื่อใช้ประโยชน์เป็นคีย์ที่สำคัญที่จะทำให้การบริหารจัดการใช้ประโยชน์ประสบความสำเร็จ โปรแกรมนี่ถ้าเราบริหารจัดการได้ดีมันจะบอก requirement กับผู้พัฒนาโปรแกรมได้อยุ่แล้ว ที่มันมีปัญหามาโดยตลอดก็คือเราไม่สามารถจัดการการใช้ประโยชน์และ ไม่สามารถสื่อสารความต้องการนี้กับผู้พัฒนาโปรแกรมได้ เท่านั้น

**นโยบายข้อที่ 4** เรื่องความมั่นคงของระบบ ICT ที่อุตส่าห์ทำตามนโยบายมาทั้งหมด มันจะสูญเปล่าโดยสิ้นเชิงถ้าไม่จัดการในเรื่องของความมั่นคงของระบบขึ้น ช่วงนี้ผมขอ 3 ประเด็น

1. ระบบ Back up ต้องย้ำ ตั้งแต่ระดับหน่วยบริการ ระดับดาต้าเซ็นเตอร์ สสจ. และที่เขต ต้องมีระบบ Back up ข้อมูล Back up ข้อมุลหน่วยบริการแนะให้มี Data Center ที่สาธารณสุขอำเภอ กับโรงพยาบาลชุมชนให้มันคนละที่คนละทางกัน และเช่นเดียวกับที่ สสจ. ระบบดาต้าเซ็นเตอร์ ต้องมี ระบบ Backup ที่ รพศ หรือ รพท และมีระบบ สำรองที่ เขต ที่สำนักงานเขตที่สุราษฎร์ด้วย เพราะฉะนั้นหากที่ใดทีนึงมีปัญหาไม่วาจะเป็นจากคน. โครงสร้างหรือภัยพิบัติมันจะมีระบบข้อมูลสำรอง หลายท่านบอกว่าถ้าจังหวัดชุมพรถูกพายุเข้าอีกครั้ง ก็ไม่มีปัญหา หากท่านทำให้ข้อมูลมันตรงกันก็จะมีระบบสำรองอยู่ที่ สนย. โดยอัตโนมัติ เพราะฉะนั้นระบบดาต้าเซ็นเตอร์ที่เขตก็จะต้องมีระบบ back up ที่ศูนย์ก็จะให้ CIO ที่ชุมพรดูแล แต่ก็ต้องมา back up ที่สำนักงานเขตที่สุราษฎร์ด้วย เพื่อที่จะเป็นระบบสำรองว่าหากมีปัญหาที่ทำให้ข้อมูลเสียหาย ไม่ว่าจะเกิดจากคน จากระบบโครงสร้างพื้นฐานทาง ICT หรือจากภัยพิบัติใด ๆก็ตาม จะไม่ทำให้มันล่ม สามารถกู้คืนหรือเรียกใช้งานได้
2. ความปลอดภัยจากระบบของสิ่งที่เราเรียกว่า Hacker หรือ Virus หากลงทุนอะไรไปเยอะแยะแต่ไม่ลงทุนในเรื่องระบบปกป้อง ผมถือว่าล้มเหลวนะ คุณต้องปกป้องถ้าไม่ดูแลความเสียหายมันเยอะ ถ้าให้แต่ละหน่วยไปลงทุนต้นทุนมันจะสูง ต้องลงทุนในภาพรวมทั้งเขตร่วมกัน แล้วให้ระบบป้องกันพวกนี้มันดูแลทั้งระบบ อย่างไรก็ตามทุกหน่วยบริการ ทุกดาต้าเซ็นเตอร์ ก็มีความจำเป็นที่จะต้องดูแลเรื่องความมั่นคงปลอดภัยของข้อมูลอยู่แล้ว
3. Software เกือบทุกที่ใช้softwareหลักsoftwareเดียวโดยไม่เผื่อsoftwareสำรองไว้ อันตราย หนึ่ง ผู้พัฒนาซอฟแวร์เกิดล้มหายตายจาก เช่นบริษัทปิด บริษัทเจ๊ง หรือไม่ก็เลิกทำไปแล้ว เพราะฉะนั้นการพัฒนาของซอฟแวร์ก็จะนิ่งแล้วก็ไปไหนไม่ได้ หรือใช้ Softwareซึ่งเป็นระบบ close เพราะฉะนั้นเวลาหน่วยบริการหรือผู้รับผิดชอบ admin เขต admin จังหวัดอยากจะมาพัฒนาต่อเติมหรืออะไรพวกนี้ ปรากฎว่าจะต้องพึ่งพาทุกอย่างทุกเรื่องไม่ว่าจะเป็นsourc code หรือการแก้ไขใด ๆ จากผู้พัฒนาแบบนี้แต่ฝ่ายเดียวไม่ได้นะ หรือ พอ Software มันผูกขาดในแต่ละที่มากเกินไป ค่าใช้จ่ายเรื่องของการเชื่อมต่อของซอฟแวร์ที่ท่านใช้กับอีกระบบหนึ่งเป็นค่าใช้จ่ายที่เพิ่มตลอดการพัฒนาเป็นค่าใช้จ่ายในเรื่องของการที่เราจะต้องธำรงบำรุงรักษาซอฟแวร์ตลอดจนในเรื่องของการอัพเดทในแต่ปีในแต่ละช่วงเพิ่มขึ้นโดยตลอดโดยที่อำนาจการต่อรองไม่ได้อยู่ทีเราเพราะฉะนั้นยิ่งระบบมันผูกขาดมากที่มากสิ่งที่ตามมาก็คือค่าใช้จ่ายที่สูงมากขึ้นโดยอัตโนมัติ เพราะฉะนั้นในเชิงซอฟแวร์ admin จังหวัด admin เขต ผมไม่รู้ว่ามีผู้พัฒนาโปรแกรมอยู่ตรงนี้หรือเปล่า แต่ผมจะคุยกับผู้พัฒนาโปรแกรมทุกครั้ง ว่าผมต้องให้มีระบบคู่ขนานเสมอ และผู้พัฒนาโปรแกรมให้ผมมีหน้าที่ก็คือหนึ่งคาย source code คลายระบบผูกขาดบางส่วน คุยตรงไปตรงมา ของฟรีไม่มีในโลก เพราะฉะนั้นผู้พัฒนาโปรแกรมเวลาเขาพัฒนามันก็ต้องมีค่าใช้จ่ายเพียงแต่ค่าใช้จ่ายนั้นต้องเป็นค่าใช้จ่ายที่เหมาะสม ทั้งในส่วนของเราผู้ใช้กับผู้พัฒนา ไม่ใช่เราบอกว่าจะขออัพเดทโปรแกรมแล้วจะขอฟรีตลอดแบบนี้ ผู้พัฒนาโปรแกรมมันก็พัฒนายังไงให้ฟรีตลอดเป็นไปไม่ได้อยู่แล้ว ก็จะต้องมีค่าใช้จ่ายเขาก็จะต้องมีกำไรเพียงแต่ว่าถ้าเราจัดการระบบพวกนี้อย่างตรงไปตรงมาและเปิดเผยหรือคุยกันให้ครบถ้วนมันก็จะแฟร์ทั้งกับผู้พัฒนาและเราซึ่งเป็นผู้ใช้งาน เพราะฉะนั้นในส่วนของซอฟแวร์ก็จะต้องมีตัวหลัก และก็จะต้องมีตัวระบบสำรอง เช่น ยกตัวอย่างโปรแกรมของโรงพยาบาลส่วนใหญ่ก็ใช้ HosXP ก็ใช้ต่อไปเพราะว่าเป็นโปรแกรมที่โรงพยาบาลส่วนใหญ่ใช้ แต่ของเดิมนี่เราเคยมีโปรแกรม His ที่ในส่วนของศูนย์เทคฯ พัฒนาขึ้น แต่ปรากฎว่ามัน out of date ไป ประเด็นคื่อว่าทุกที่ใช้โปรแกรมอะไรเป็นเรื่องของคุณ ตอนนี้ สป. พัฒนาพวกนี้เป็นตัวระบบสำรอง ในเรื่องการให้บริการกับสำรองในเรื่องของการจัดเก็บข้อมูลเช่นเดียวกับที่ดาต้าเซ็นเตอร์จังหวัดก็จะต้องมีระบบรันคู่กันถึงแม้มันจะเป็นภาระของค่าใช้จ่ายถึงแม้ว่าเป็นภาระในเรื่องของการทำงานคุ่ขนานถึงแม้ว่าเป็นภาระในเรื่องของการลงทุนแต่เพื่อความมั่นคงของระบบ ผมใช้คำว่า **ต้อง** นะ เพราะค่าใช้จ่ายที่มากที่สุดในเรื่องระบบไอทีที่เราทำกันอยู่ไม่ใช่อยู่ในรูปของตัวเงิน แต่ค่าใช้จ่ายจะอยู่ในเรื่องของภาระงาน ที่คนเกี่ยวข้องจนกระทั่งถึง สนย. ประเมินมูลค่าไม่ได้ เพราะไม่เคยถูกคนคิดแต่เกิดเอานับเม็ดเงินเดือน มโหฬาร และในขณะเดียวกัน ถ้าข้อมูลไม่ถูกต้องแล้วการตัดสินใจผิดพลาด ในเรื่องการตัดสินใจตัวข้อสั่งการตัวนั้นก็ประเมินค่ามิได้ด้วยเช่นเดียวกัน หรือข้อมูลระดับบุคคลที่เป็นข้อมูลสิทธิส่วนบุคคลนั้นเกิดรั่วไหลไป ความเสียหายที่เกิดขึ้นนั้นก็ประเมินค่าไม่ได้เช่นเดียวกัน

ขอทวนนโยบาย 4 ข้อ ให้รับทำต่อเนื่อง วางแผนปี 58 ได้เลย ท่านอยากจะทำอะไรไม่ต้องรอกระทรวงสั่ง ไม่ต้องรอให้ผมสั่ง เพราะผมสั่งตอนนี้แล้วนะครับ ว่ามีนโยบายอยู่ 4 ข้อ

1. การบริหารจัดการให้ข้อมูลระดับบุคคลและระดับชุมชนมีความถูกต้องตรงกันทุกระดับกับในส่วนของ สนย. โดย ทันเวลา ที่กำหนด ช่วง 1 – 15 ให้ admin จังหวัดเคลียร์ข้อมูลจังหวัดกับหน่วยบริการให้ถูกต้องครบถ้วน แล้วหลังจากนั้นที่จังหวัดส่งไป สนย. แล้วติดตามว่าส่งไปแล้ว ปลายทางรับครบไม่ครบถ้าไม่ครบให้เคลียร์กันภายใน 10 – 15 วัน นั่นก็หมายความว่าข้อมูลภายในวันที่ 31 สค. ควรตรงกันทุกหน่วยบริการ ครบทุกแฟ้มและก็คุณภาพอาจจะรองหน่อยอาจจะขลุกขลักนิดนึงไม่เป็นไรแต่ต้องครบทุกหน่วยบริการและครบทุกแฟ้มก่อน หากไม่ตรงกันในช่วงนี้ admin จังหวัดมีหน้าที่สั่งการให้หน่วยบริการแก้ไขและจัดส่งให้ครบนะครับ เน้นนะครับว่าสั่งการเลยนะครับ แต่อย่าไปสั่งการด้วยตัวเอง ขอให้สั่งการผ่านทาง CIO จังหวัด หรือสั่งการผ่านนายแพทย์สาธารณสุขจังหวัด หลายครั้งที่ admin ไปสั่งการเองพอสั่งไปเขาก็ไม่ฟังเพราะท่านไม่ได้เป็นผู้มีอำนาจสั่ง ท่านต้องให้คนทีมีอำนาจสั่งคือ cio จังหวัดหรือ สสจ. เป็นคนสั่ง

เช่นเดียวกันถ้าท่านติดขัดในระดับจังหวัดท่านก็ต้องให้เขตเป็นคนสั่ง ถามว่าใครสั่ง ก็คือ CIO เขตก็คือคุณหมอมนู หรือผมนะครับ ผู้ตรวจเป็นคนสั่ง ถ้าท่านบริหารจัดการได้ดีผมเชื่อว่าภายใน สิ้นปี 2557 ก็คือ 30 กันยานี้ ข้อมูลของหน่วยบริการ สสจ. สนย. น่าจะตรงกัน ในเชิงครบทุกหน่วย

1. ห้ามมีข้ออ้างเรื่อง hardware ไม่รัน software ไม่เอื้อ ระบบ network ไม่เร็วหรือไม่เสถียรพอ ห้ามมีข้ออ้าง admin จังหวัดมีหน้าที่ไปคุยกับ สสจ. ผอ.รพศ ผอ.รพท. ให้ support โครงสร้างพื้นฐานทางด้านไอซีที ให้ครบถ้วนภายในปีนี้ และเร่งให้เร็วด้วย แต่ให้เหมาะสม ไม่ต้องประหยัดเกินไป และก็อย่าหรูหราเกินไป

นโยบายในส่วนข้อที่ 3 เรื่องการบริหารจัดการให้ดาต้าเซ็นต์ทุกจังหวัดเป็นจริงเป็นรูปธรรมตรวจสอบได้ในเชิงการใช้ประโยชน์ 3 มิติ

1. เมนูสำเร็จรูป
2. บริหารจัดการให้ผู้เกี่ยวข้องมีเครืองมือดึงตามความต้องการได้
3. การให้ข้อมูล 1. + 2 สังเคราะห์ข้อมูลให้หน่วยบริการ ให้ประชาชน สามารถเข้าถึงและใช้ประโยชน์จากข้อมูลที่ตัวเองเป็นเจ้าของได้อย่างเหมาะสมม

นโยบายข้อที่ 4 เรื่องความมั่นคง พวกเราที่เป็น admin เป็นคนเก่งในเรื่องพวกนี้อยู่แล้วผมคงไม่ลงรายละเอียด

สุดท้ายกำชับให้ท่าน admin จังหวัด admin เขต และท่าน cio คุณหมอมนู บริหารจัดการและตามจิกว่าหน่วยบริการใดที่ไม่ครบถ้วนไม่ได้ปฏิบัติ จังหวัดไหนล่าช้าเมื่อเทียบจังหวัดอื่น หรือ สนย.ให้ความร่วมมือในเรื่องพวกนี้หรือไม่ อย่าเก็บไว้ในส่วนของมือ admin เอง ปัญหาและอุปสรรคเขามีเอาไว้แก้ มีเอาไว้ให้ฝ่าฟัน เพราะฉะนั้น ถ้าติดขัดเรื่องใด จำเป็นต้องให้ผู้ตรวจสั่งการอย่าลังเล ผ่านมาทาง line ของ CIO CIO ก็จะส่งมาที่ผม ผมจะlineเข้าไปในส่วนของผู้บริหารไม่ว่าจะเป็น สสจ. ผอ.รพศ ผอ.รพท. หรือแม้กระทั่งกลุ่มงานอื่น ๆ ที่เกี่ยวข้อง สั่งการลงไป หรือถ้าติดขัดในระดับกระทรวง ผมจะประสานในส่วนของผอ.สนย. ผอ.ศูนย์เทคฯ หรือในเชิงนโยบายจะคุยกับท่านรองปลัดฯ ที่ดูแล อย่าหมก อย่าเก็บข้อปัญหาอุปสรรค ไว้ที่ตัวท่าน ถ้าท่านเก็บไว้ผมถือว่าเป็นความบกพร่องของท่าน ให้ท่านชี้แจงกับผมตัวต่อตัว เป็นรายจังหวัดที่มีโอกาสไปตรวจเยี่ยม ผมใช้เวลาพอสมควรประมาณ 40 กว่านาที เพื่อที่จะทำความเข้าใจว่าสิ่งที่พวกท่านมาประชุมที่ชุมพรตอนนี้เป็นเรื่องนโยบาย สิ่งที่ท่านมานั่งเสียเวลาเดินทางมาไกลพูดคุยทางด้านมีความสำคัญ สิ่งที่ท่านอุตส่าห์มานั่งรับฟังผมมีการลงทุน ไม่ใช่สั่งการแต่ไม่สนับสนุน ไม่ทราบมีคำถามอะไรไหมครับ

เชิญครับจากทางชุมพร ท่าน CIO หรือ admin เขต admin จังหวัด เชิญครับ

ทีมไอทีเขตส่งการบ้านเรื่องรายงานแบบปรุงเองทำตุ๊กตาเสร็จแล้ว ขอบคุณที่มีความก้าวหน้าเดี๋ยวท่านไม่ต้องมาหาผมหรอกนะครับเดี๋ยวผมจะลงไปหาท่านเอง พอดีจริงๆ ตามโปรแกรมต้องลงไปสิงหา แต่เผอิญช่วงนี้งานที่กระทรวงเขาเรียกตัว ถ้ากระทรวงเขาไม่ได้เรียกตัวผมใด ๆ ก็ตาม ผมจะลงไปพื้นที่ด้วยตัวเอง เกือบทุกครั้ง แต่อย่างไรก็ตามทีม admin เขต หากช่วงนี้มีความเร่งด่วนอะไรก็ตามให้ใช้ ระบบวิดีโอคอนเฟอร์เร้นจ์เอา ถ้าหากไม่คำถาม ผมฝากย้ำว่าท่านไม่ต้องไปกังวลท่านไม่ต้องไปสับสน ท่านไม่ต้องไปรอนโยบายจากกระทรวงที่เขาจะปรับลดแฟ้มเขาจะเปลี่ยนเรื่องข้อมูล ปี 2558 เขาจะเปลียนเรื่องตัวชี้วัดหรืออะไรไม่ต้องสนใจ เพราะงานสาธารณสุขทุกเรื่อง ส่งเสริม ป้องกัน รักษา ฟื้นฟู หน่วยบริการในพื้นที่เราเขาทำครบอยู่แล้วประเด็นมันอยู่ก็คือว่าระบบของเราจะเรียกหรือจะดึงข้อมูลจากเขาอย่างไร ตอนนี้หลักการคือให้หน่วยบริการสร้างข้อมูลที่เป็นประโยชน์กับประชาชนเกิดประโยชน์ต่อหน่วยบริการในเชิงบริหารจัดการแก้ปัญหาสาธารณสุขในพื้นที่แล้วจัดเก็บข้อมูลให้เป็น Data center แล้ว admin ก็จะสร้างเครื่องมือดึงข้อมูลจาก Data Center เอง ช่วงนี้เพื่อให้ระบบมันไม่สับสนเพื่อให้ระบบดึงข้อมูลมาในเรื่องของการจัดทำแผนดึงข้อมุลมาในเง่ของการกำกับติดตามประเมินผลดึงข้อมูลในแง่ของการนำเสนอรายงานต่าง ๆ เราใช้ ฐานเดิมอยู่เก่า ก็คือ 43 แฟ้ม 21 แฟ้ม หรือระบบรายงานเดิม บางส่วนตามตัวชี้วัดเป็นตัวโครงสร้าง ถ้าเราทำพวกนี้เสถียร เราทำพวกนี้ถูกต้องครบถ้วน แล้วต่อให้กระทรวงปรับเรื่องตัวชี้วัด ต่อให้กระทรวงลดแฟ้ม ลดชนิดข้อมูล ไอนั้นหมู ๆ แล้วเรามาปรับกันเองได้ภายในเขต ภายในจังหวัดหรือภายในอำเภอ อย่าไปรอ ถ้าไปรอท่านก็ต้องไปนั่งปรับโน่นปรับนี่เสียเวลา ไม่มีประโยชน์ เพราะฉะนั้นให้ทำในสิ่งที่มีอยู่และก็นิ่งและก็เดิน กระทรวงเขาจะปรับหรืออะไรพวกนี้มีอย่างเดียวก็คือว่าถ้ากระทรวงต้องการอะไรเราให้ทีม admin จังหวัดกับ admin เขตสามารถส่งถึงเขาได้ admin จังหวัดและ เขต ควรเป็น Buffer หรือ barrier ระหว่างกระทรวง,ศูนย์เทคฯ หรือกรมต่าง ๆ กับหน่วยบริการ ไม่ควรให้กระทรวง หรือกรมฯ ดิวโดยตรงกับหน่วยบริการ จะสับสนเหมือนที่ผ่านมา

เพราะฉะนั้น ตอนนี้ความสำคัญขีดความสามารถกับความเอาจริงเอาจังกับการติดตามงานของ admin จังหวัดกับ admin เขตเป็นคีย์ success ของระบบทีเราคุยกันวันนี้ **สำเร็จหรือไม่สำเร็จอยู่ในมือ คือท่านต้องลงมือทำ อยู่ในใจ ท่านต้องตั้งใจทำ อยู่ในหัว ก็คือ ท่านต้องคิดเชิงระบบ คิดในแง่ของมิติของผู้ที่จะส่งให้ท่านคิดในแง่ของผู้ใช้ประโยชน์จากข้อมูล ผมเชื่อว่าไม่เหลือบ่ากว่าแรง พวกเราจะประสบความสำเร็จมีความก้าวหน้าเมื่อเที่ยบกับเขตอื่น และที่สำคัญที่ผมหวังคือจะเป็นแม่แบบให้กับกระทรวงได้ขยายไปยังเขตบริการสุขภาพอื่น ๆ** และข้อมูลอะไรที่ยังคงค้างในช่วงรอยต่อ อยากให้ Admin จังหวัดเก็บให้หมด กับในส่วนของส่วนกลางของหน่วยงานที่ต้องคีย์ให้ครบ ให้ท่านไล่จี้คีย์ให้ครบ เพราะถ้าเกิดคีย์ไม่ครบมันก็ต้องมีคนมาตามจิกไม่เลิกไม่ราเสียเวลาเปล่า ๆ ถ้าเราคีย์ครบหมด กระทรวงเขาไม่มายุ่งกับท่านหรอก เราจะได้มีเวลาพัฒนาในส่วนของเราตามความต้องการความจำเป็นในพื้นที่จริง ๆ

ขอให้การประชุมในครั้งนี้บรรลุวัตถุประสงค์ของผู้จัด บรรลุวัตถุประสงค์ของพวกเราที่มาประชุม บรรลุวัตถุประสงค์ของผมนะครับ ที่ปากเปียกปากแฉะกับเรื่องพวกนี้เกือบสองปีแล้ว ขอสวัสดี ณ โอกาสนี้ และขอ leave จากการประชุมทางเวปคอนเฟอร์เร้นจ์ ณ บัดนี้ ขอบคุณ สวัสดีครับ