**๑. ชื่อโครงการ/กิจกรรม : โครงการพัฒนาระบบสารสนเทศเครือข่ายบริการสุขภาพที่ ๑๑**

**๒. หน่วยงานรับผิดชอบ :** สำนักงานสาธารณสุขจังหวัดชุมพร

**๓. ความสำคัญ หลักการและเหตุผล**

ระบบข้อมูลสารสนเทศของกระทรวงสาธารณสุข ที่เกี่ยวข้องกับข่าวสารสุขภาพ  ได้มีการพัฒนาในด้านของความครอบคลุมในการรวบรวมข้อมูลข่าวสารที่สำคัญ มาเป็นระยะเวลายาวนาน โดยปรับระบบให้ทันกับยุคโลกาภิวัฒน์ เริ่มต้นจากจัดระบบงานข้อมูลข่าวสารสุขภาพตามข้อตกลงร่วมกันระหว่างหน่วยงานที่เกี่ยวข้องภายในกระทรวงสาธารณสุข ตั้งแต่แผนพัฒนาการสาธารณสุข ในแผนพัฒนาเศรษฐกิจและสังคมแห่งชาติ ฉบับที่ ๔(พ.ศ.๒๕๒๐-๒๕๒๔) องค์ประกอบของระบบข้อมูลข่าวสารสุขภาพในขณะนั้นมี ๓เรื่อง ได้แก่ข้อมูลข่าวสารที่ต้องการการไหลเวียนของข้อมูลข่าวสาร ระเบียนและการรายงาน ในปีงบประมาณ๒๕๕๔โครงการปฏิรูประบบข้อมูลสุขภาพภาครัฐ ได้พัฒนาระบบคลังข้อมูลด้านการแพทย์และสาธารณสุข (Data Center) โดยการเชื่อมโยงข้อมูลสุขภาพสถานบริการตั้งแต่ระดับปฐมภูมิโรงพยาบาลและสำนักงานสาธารณสุขจังหวัดมายังส่วนกลางเพื่อให้หน่วยงานระดับปฏิบัติการระดับจังหวัดและระดับกระทรวงมีข้อมูลด้านการแพทย์และสุขภาพที่สำคัญตามโครงสร้างมาตรฐานข้อมูล

ด้านการแพทย์และสุขภาพและข้อมูลเพื่อการส่งต่อ๔๓แฟ้มและ๑๗แฟ้มและผู้รับบริการสามารถไปรับบริการที่สถานบริการสาธารณสุขใดๆก็ได้ภายในจังหวัดนั้นโดยมีข้อมูลประวัติผู้ป่วยต่อเนื่อง

การตัดสินใจว่า  จะจัดเก็บข้อมูลข่าวสารสุขภาพใดหรือไม่ จะต้องมีกระบวนการพิจารณาอย่างรอบคอบระหว่างหน่วยงานที่เกี่ยวข้อง ข้อมูลที่จะจัดเก็บนั้นต้องมีคุณค่าเพียงพอแก่การจัดเก็บ วิธีการจัดเก็บ การรายงานและใช้ประโยชน์ข้อมูลข่าวสารสุขภาพที่มีอยู่ในระบบจึงเป็นข้อมูลข่าวสารที่ต้องการเท่านั้น จึงได้จัดทำโครงการพัฒนาระบบสารสนเทศเครือข่ายบริการสุขภาพที่ ๑๑ เพื่อจัดการให้มีข้อมูลสารสนเทศเครือข่ายบริการสุขภาพที่ ๑๑ ใช้ควบคุมกำกับและประเมินประสิทธิผล ประสิทธิภาพของงานสาธารณสุข และเพื่อใช้ในการตัดสินใจของผู้บริหาร มุ่งประโยชน์ของประชาชนเป็นหลัก

**๔. วัตถุประสงค์ของโครงการ**

๔.๑ เพื่อพัฒนาให้มีมาตรฐานข้อมูลสารสนเทศเครือข่ายบริการสุขภาพที่ ๑๑

๕.๒ เพื่อพัฒนาระบบการเชื่อมโยงข้อมูลสารสนเทศและมีการจัดเก็บฐานข้อมูลที่มีประสิทธิภาพถูกต้อง ครบถ้วน และเชื่อถือได้

๕.๓ เพื่อพัฒนาบุคลากรให้มีความรู้ความสามารถในการดูแลระบบData Center และอุปกรณ์ที่เกี่ยวข้องได้อย่างมีประสิทธิภาพ

**๕. ระยะเวลาดำเนินโครงการ**ตุลาคม ๒๕๕๖–กันยายน ๒๕๕๗

**๖. สถานที่ดำเนินโครงการ**:

เครือข่ายบริการสุขภาพที่ ๑๑

**๗. กลุ่มเป้าหมาย เพื่อ**

**พัฒนาบุคลากร**เครือข่ายบริการสุขภาพที่ ๑๑

๑.สำนักงานสาธารณสุขจังหวัด

๒.โรงพยาบาลทุกแห่ง

๓.สำนักงานสาธารณสุขอำเภอทุกแห่ง

๔.โรงพยาบาลส่งเสริมสุภาพระดับตำบลทุกแห่ง

๕.ศูนย์บริการสาธารณสุขเทศบาลทุกแห่ง

๖.ศูนย์ส่งเสริมสุขภาพชุมชน(PCU) ทุกแห่ง

**๘.งบประมาณ**

**๑.** งบประมาณเครือข่ายบริการสุขภาพที่ ๑๑จำนวน ๖,๙๓๙,๐๐๐ บาท(หกล้านเก้าแสนสามหมื่นเก้าพันบาทถ้วน)

จำแนกกิจกรรมตามแผนการใช้จ่ายงบประมาณ

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | **รวมทั้งสิ้น**  **(บาท)** | **ไตรมาส ๑** | | | **ไตรมาส ๒** | | | **ไตรมาส ๓** | | | **ไตรมาส ๔** | | |
| **กิจกรรม** | ปี๒๕๕**๗** | | | ปี๒๕๕**๗** | | | ปี๒๕๕**๗** | | | ปี๒๕๕**๗** | | |
|  | **๑** | **๒** | **๓** | **๑** | **๒** | **๓** | **๑** | **๒** | **๓** | **๑** | **๒** | **๓** |
| ๑. ประชุม Admin ระดับจังหวัด ๗ จังหวัด เพื่อเตรียมความพร้อมดำเนินงาน Data Center ระดับเขต  ๒. ประชุมจัดการฐานข้อมูลของหน่วยบริการระดับเขต  ๓. อบรมพัฒนาศักยภาพ Admin ระดับจังหวัด ให้มีความรู้ ความเข้าใจ และทักษะ ในการดำเนินงานพัฒนาระบบสารสนเทศ๔ ครั้ง  ๔. อบรมพัฒนาศักยภาพบุคลากรในการบันทึกข้อมูลในโปรแกรมฐานข้อมูลและโปรแกรมเวชระเบียน ๗ จังหวัดๆ ละ ๓ วัน  ๕. จัดหา Server ระดับจังหวัดๆ ละ 1 ตัว รวม ๗ ตัว  ๖. จัดหา Server ระดับเขต ๓ ตัว  ๗. จัดหาอุปกรณ์จัดเก็บข้อมูล (Storage) ๑ ตัว  ๘. จัดหาเครื่องสำรองไฟ (UPS)๑ ตัว | ๑๐๐,๐๐๐  ๒๐๐,๐๐๐  ๑,๐๐๐,๐๐๐  ๑,๕๐๐,๐๐๐  ๘๔๐,๐๐๐  ๓๖๐,๐๐๐  ๕๑๐,๐๐๐  ๓๘,๐๐๐ |  | √  √ | √  √  √  √  √ | √ |  | √ |  | √ |  | √ |  |  |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | **รวมทั้งสิ้น**  **(บาท)** | **ไตรมาส ๑** | | | **ไตรมาส ๒** | | | **ไตรมาส ๓** | | | **ไตรมาส ๔** | | |
| **กิจกรรม** | ปี๒๕๕**๗** | | | ปี๒๕๕**๗** | | | ปี๒๕๕**๗** | | | ปี๒๕๕**๗** | | |
|  | **๑** | **๒** | **๓** | **๑** | **๒** | **๓** | **๑** | **๒** | **๓** | **๑** | **๒** | **๓** |
| ๙. เช่าเครือข่ายพร้อม IP ๑๐/๑๐ MB ๓ ปีๆ ละ ๔๕๐,๐๐๐ บาท  ๑๐. จัดหาอุปกรณ์โหลดบาลานซ์ (Load Balance)  ๑๑. จัดหาอุปกรณ์ป้องกันการบุกรุก (Firewall)  ๑๒. เครื่องปั่นไฟอัตโนมัติ พร้อมค่าติดตั้งและที่เก็บอย่างปลอดภัย  ๑๓. ตู้เก็บ Server  ๑๔. จัดหาโปรแกรมระบบ Summary Report Server and Web Service Server ระดับจังหวัดๆ ละ ๑๓,๐๐๐ บาท  ๑๕. จัดหาโปรแกรมระบบ Summary Report Server and Web Service Server ระดับเขต  ๑๖. ติดตามดูแลระบบในเครือข่ายบริการสุขภาพที่ ๑๑ | ๑,๓๕๐,๐๐๐  ๒๐,๐๐๐  ๓๐๐,๐๐๐  ๔๐๐,๐๐๐  ๔๐,๐๐๐  ๙๑,๐๐๐  ๙๐,๐๐๐  ๑๐๐,๐๐๐ |  |  | √ |  |  |  |  |  |  |  |  |  |
| รวม | ๖,๙๓๙,๐๐๐ |  |  |  |  |  |  |  |  |  |  |  |  |

หมายเหตุ ทุกกิจกรรม สามารถถัวเฉลี่ยกันได้

**๙. ผลผลิตและผลลัพธ์ของโครงการ/กิจกรรม**

|  |  |
| --- | --- |
| **๙.๑ ผลผลิตของโครงการ/กิจกรรม** | **๑๓.๒ ผลลัพธ์ของโครงการ/กิจกรรม** |
| ๑)คณะกรรมการสารสนเทศเครือข่ายบริการสุขภาพที่ ๑๑ ร่วมจัดทำฐานข้อมูลระดับเขต | เครือข่ายบริการสุขภาพที่ ๑๑ มีมาตรฐานข้อมูลตอบสนองความต้องการใช้ |
| ๒)Admin ระดับจังหวัดได้รับการพัฒนาศักยภาพในการดำเนินงานระบบสารสนเทศ | ระบบสารสนเทศมีประสิทธิภาพ ตอบสนองความพึงพอใจของผู้ใช้ |
| ๓.)บุคลากรได้รับการพัฒนาศักยภาพเรื่องการบันทึกข้อมูลในโปรแกรมฐานข้อมูลและโปรแกรมเวชระเบียน | Data Center มีข้อมูลครบถ้วน ถูกต้อง ทันเวลา |

**๑๐. ตัวชี้วัดความสำเร็จของโครงการ**

|  |  |  |
| --- | --- | --- |
| **๑๐.๑ ผลผลิตของโครงการ** | **ตัวชี้วัด** | **ค่าเป้าหมาย** |
| ๑) คณะกรรมการสารสนเทศเครือข่ายบริการสุขภาพที่ ๑๑ ร่วมจัดทำฐานข้อมูลระดับเขต | จำนวนตัวชี้วัดและข้อมูลที่ต้องการระดับเครือข่าย | ๘๐%ของเป้าหมาย |
| ๒)Admin ระดับจังหวัดได้รับการพัฒนาศักยภาพในการดำเนินงานระบบสารสนเทศ | จำนวนผู้เข้าถึงข้อมูลสารสนเทศสุขภาพ | ๑๐๐%ของเป้าหมาย |
| ๓) บุคลากรได้รับการพัฒนาศักยภาพเรื่องการบันทึกข้อมูลในโปรแกรมฐานข้อมูลและโปรแกรมเวชระเบียน | การนำข้อมูลไปใช้วางแผนการดำเนินงาน | ๘๐%ของเป้าหมาย |
|  |  |  |
| **๑๐.๒ ผลลัพธ์ของโครงการ** | **ตัวชี้วัด** | **ค่าเป้าหมาย** |
| ๑)เครือข่ายบริการสุขภาพที่ ๑๑ มีมาตรฐานข้อมูลตอบสนองความต้องการใช้ | จำนวนผู้ใช้ข้อมูลในการวางแผนงานสาธารณสุข | ๘๐%ของเป้าหมาย |
| ๒) ระบบสารสนเทศมีประสิทธิภาพ ตอบสนองความพึงพอใจของผู้ใช้ | มีการใช้ข้อมูลจากระบบ Data Center | ๘๐%ของเป้าหมาย |
| ๓) Data Center มีข้อมูลครบถ้วน ถูกต้อง ทันเวลา | ระบบ Data Center ทุกหน่วยงานในองค์กรสามารถใช้งานได้อย่างมีประสิทธิภาพ | ๘๐%ของเป้าหมาย |

**๑๑. ผู้รับผิดชอบ**

|  |  |  |
| --- | --- | --- |
| **ตำแหน่งในโครงการ** | **ชื่อบุคคล** | **บทบาทหน้าที่ ความรับผิดชอบ** |
| ที่ปรึกษาโครงการ | นายแพทย์มนู ศุกลสกุล | นายแพทย์เชี่ยวชาญด้านเวชกรรมป้องกัน |
| หัวหน้าโครงการ | นางสุนีย์ พัฒราช | หัวหน้ากลุ่มงานพัฒนายุทธศาสตร์สาธารณสุข |
| เจ้าหน้าที่โครงการ | นางพิมพา ร่มเย็น  นายวิศัลย์ ทัศนคติธรรม  นายวิทวัส เมืองใจ  นายกิตติ รัตนศิลา  นายณัฐวุฒิ พลครุฑ | นักวิชาการสาธารณสุขชำนาญการ  นักวิชาการสาธารณสุขชำนาญการ  เจ้าพนักงานสาธารณสุขชำนาญงาน  นักวิชาการสาธารณสุขชำนาญการ  เจ้าพนักงานสาธารณสุขชำนาญงาน |

**๑๒. ความเสี่ยงที่สำคัญของโครงการ/กิจกรรม**

|  |  |  |  |  |
| --- | --- | --- | --- | --- |
| **๑๒.๑ ประเด็นที่ต้องพิจารณา** | **ความเสี่ยงที่อาจจะเกิด** | **ความเป็นไปได้** | | |
| **สูง** | **ปานกลาง** | **น้อย** |
| ด้านกระบวนการ | การประสานงานโครงการฯ |  |  | √ |
| ด้านบุคลากร | ขาดความพร้อมในการเข้าร่วมโครงการฯ |  |  | √ |
| ด้านงบประมาณ | ความต่อเนื่องของโครงการ | √ |  |  |
|  |  |  |  |  |
| **๑๒.๒ แนวทางการแก้ไขปัญหาความเสี่ยง** | **แนวทางในการบริหาร**  **ความเสียง** | **ผู้รับผิดชอบ**  **ต่อการนำแนวทางไปใช้** | | |
| การประสานงานเพื่อเข้าร่วมโครงการมีความซับซ้อน | ประชาสัมพันธ์การเข้าร่วมโครงการฯ | นายวิศัลย์ ทัศนคติธรรม  นายวิทวัส เมืองใจ | | |
| ขาดความพร้อมในการเข้าร่วมโครงการ | ซักซ้อมทำความเข้าใจก่อนเริ่มโครงการฯ | นางพิมพา ร่มเย็น  นายกิตติ รัตนศิลา | | |
| ความต่อเนื่องของโครงการ | ตั้งงบประมาณสำหรับการดำเนินงานที่เพียงพอและต่อเนื่อง | นางพิมพา ร่มเย็น  นายณัฐวุฒิ พลครุฑ | | |

**๑๓. ผลที่คาดว่าจะได้รับ**

เครือข่ายบริการสุขภาพที่ ๑๑ มีข้อมูลสารสนเทศในภาพรวมทั้งเครือข่ายที่ตอบสนองความต้องการใช้งาน

เครือข่ายบริการสุขภาพที่ ๑๑ มีระบบเทคโนโลยีที่ทันสมัย รองรับการดำเนินงานระบบข้อมูลได้อย่างมีประสิทธิภาพ

**๑๔. ผู้เสนอโครงการ**

(นางสุนีย์ พัฒราช)

ตำแหน่ง หัวหน้ากลุ่มงานพัฒนายุทธศาสตร์**สาธารณสุข**

**๑๕. ที่ปรึกษาโครงการ**

(นายมนู ศุกลสกุล)

ตำแหน่ง นายแพทย์เชี่ยวชาญด้านเวชกรรมป้องกัน

**๑๖ผู้เห็นชอบโครงการ**

(นายสาโรจน์มะรุมดี)

ตำแหน่ง นายแพทย์สาธารณสุขจังหวัดชุมพร

**๒๐. ผู้อนุมัติโครงการ**

(นายสุวรรณชัย วัฒนายิ่งเจริญชัย)

ตำแหน่ง ผู้ตรวจราชการกระทรวง