**สรรพคุณ**

หน้าตาดีฝุดๆ ขาวผ่องเป็นยองใย ใครเห็นต้องเหลียวหลัง รองเท้า ท่าเดินเป็นเอกลักษณ์ เป็นกวี ปี 2562 ศิลปะ ศิลปินสูง รับผิดชอบทั้งงานในหน้าที่ และงานที่ได้รับมอบหมายพร้อมๆกันเป็นอย่างดีมีความมุ่งมั่นตั้งใจเพื่อให้งานสำเร็จ

**วิธีใช้**

มธุรสวาจา เพราะข้านั้นคือโคนันทวิศาล พี่คะพี่ขา รับรองว่าทำจนขาดใจ

**Side effect**

วัยท๊อง วัยทอง บางวันวัยทองมากมาย ขี้บ่น เป็นสีสันของพี่ๆน้องๆ ผู้ร่วมงาน ขี้ลืมมากถึงมากที่สุด ขาไปขับมอเตอร์ไซด์กลับมาเดินมาอย่างสามารถ

เค้าผู้นี้คือ............**นายปัญญา ลาวิลัย**......กลุ่มงานNCD

**สรรพคุณ**

หน้าตาดีมีน้ำใจไม่พูดมาก รับผิดชอบสูง งานสำเร็จ มีคติว่า ได้ครับพี่ ดีครับผม เหมาะสมครับเพื่อน

พูดจารื่นหู มีของกินมาฝากเพื่อนในยามบ่าย ทำตัวเป็นประโยชน์ เสมอต้นเสมอปลาย

ให้ท่าน ท่านจักให้ ตอบสนอง นพท่าน ท่านจักปอง น้อมไหว้ รักท่าน ท่านควรครอง ความรัก เรานา

สามสิ่งนี้ เว้นไว้ แต่ผู้ทุรชน

**วิธีใช้**

Simple and Easy เปิดปุ๊บ ติดปั๊บ แค่เอ่ยปาก จะตรงไป จะใกล้ไกล ให้คุณได้ความสบายใจ

**Side effect**

เนื่องจากมีผู้ใช้บริการจำนวนมาก หากมีการร้องขอความช่วยเหลือซ้ำซ้อนกันเยอะๆ อาจเกิดอาการแฮงค์ได้ ต้องเตรียมของกินอร่อยๆ ไว้เสมอ ทำให้อารมณ์ดีงานราบรื่น เหมือนรถต้องเติมน้ำมัน

เค้าผู้นี้คือ............**นายธีระวิทย์ กิตติพยัคฆ์**......กลุ่มงานยุทธศาสตร์

**สิ่งที่จะบรรยายต่อไปนี้ หลายคนอาจคิดว่ามันไม่มีอยู่จริง แต่เราสัมผัสได้เสมอเมื่ออยู่ใกล้ คน ๆ นี้**

คน ๆ หนึ่ง ที่มีธรรมะอยู่ในใจ คิดและมองเห็นทุกอย่างเป็นธรรมชาติ มองทุกอย่างที่เป็นไปอย่างเข้าใจ และเผื่อแผ่ความคิดนี้ให้คนใกล้ชิดได้ผ่อนคลาย และรู้จักวิธีการใช้ชีวิตและมองทุกอย่างไม่ให้เกิดความทุกข์

คน ๆ หนึ่ง ที่แบกสำนักงานสาธารณสุขจังหวัดไว้ในขณะทำงาน โดยไม่เคยเกี่ยงและอ้างว่าเป็นผลงานของตนเอง เมื่อได้รับภารกิจใด เขาจะคิดเสมอว่าทุกอย่างคือสำนักงานสาธารณสุขจังหวัด ผลงานและภาพรวมจะถูกมองว่าเป็น สนง.สาธารณสุขจังหวัด ไม่ใช่ผลงานของใครคนใดคนหนึ่ง

คน ๆ หนึ่ง ชอบที่จะอยู่เบื้องหลัง เมื่อภารกิจเสร็จสิ้นเขาจะแค่ถอยออกมามอง และอยู่ในมุมเงียบ ๆ ของตนเอง

คน ๆ หนึ่ง ที่พร้อมจะช่วยทุกอย่างถ้าสิ่งนั้นเป็นสิ่งที่ถูกและควรจะทำ

คน ๆ หนึ่ง ที่ไม่เคยเอาข้อจำกัดใด ๆ ของตนเองมาอ้างเพื่อหลีกเลี่ยงงาน นอกจากว่าจะไม่ไหวจริง ๆ

คน ๆ หนึ่ง ที่มีความสามารถรอบด้าน แต่ไม่เคยโอ้อวดให้ใครได้รู้

คน ๆ หนึ่ง ที่ไม่พูดให้ใครลำบากใจ

คน ๆ หนึ่ง ที่ละเอียดลออในการทำงาน และคิดโดยรวมเพื่อให้งานครั้งนั้นเกิดผลประโยชน์สูงสุดกับทุกฝ่าย

คน ๆ หนึ่ง ที่มองเห็นความยากลำบากของคนในพื้นที่และบริบทที่แตกต่างกันกับสำนักงานสาธารณสุขจังหวัด

คน ๆ หนึ่ง ที่พร้อมจะช่วยและหวังดีกับเพื่อนทุกคนเสมอ

คน ๆ หนึ่ง ที่จะไม่ยอมทำถ้าสิ่งนั้นไม่ถูกต้อง

ภายใต้ความเงียบสงบและรอยยิ้ม กับชีวิตที่เรียบง่าย สำหรับพวกเราเขายิ่งใหญ่มากมาย

คน ๆ นี้ “**ไพศาล สนานพร**” คารวะนายจากหัวใจ “กลุ่มงานประกัน”

**นางสาวเพ็ญพักตร์ พลคณา**

ตำแหน่ง นักวิเคราะห์นโยบายและแผน

ปฏิบัติงาน: กลุ่มงานพัฒนาคุณภาพและรูปแบบบริการ

**สรรพคุณ**

ดวงพักตร์ งามดุจดั่งเดือนเพ็ญคืนเต็มดวง

"หน้าตาดี หน้าที่การงานดี การศึกษาดี ครอบครัวดี ฐานะดี"

เพียบพร้อมด้วยคุณสมบัติ ทั้ง กาย วาจา ใจ และทรัพย์สมบัติ

มีกริยา มารยาท เรียบร้อย จิตใจโอบอ้อมอารี พูดจาไพเราะ อ่อนหวาน

มีความเมตตากรุณาต่อเพื่อนร่วมงาน ให้ความช่วยเหลือผู้อื่นอย่างเต็มกำลัง

ทำงานด้วยความขยันขันแข็ง “รับคำสั่ง ทำทันที และทำให้ดีที่สุด”

**วิธีใช้**

1. ควรมอบหมายงานตามลำดับความสำคัญและความเร่งด่วน
2. ควรทำความเข้าใจในรายละเอียดของผลงานที่ต้องการ
3. ควรใช้น้ำเสียงที่ไพเราะเวลามอบหมายงาน
4. ควรมอบหมายให้แล้วเสร็จก่อนเวลา 16.00 น.

**ข้อควรระวังและวิธีเก็บรักษา**

1. เป็นคนอ่อนไหวง่าย ควรดูแลทั้งกายและจิตใจควบคู่กัน
2. ห้ามเก็บในที่ร้อน แสงแดดส่องถึง ควรให้ปฏิบัติงานในห้องที่อุณหภูมิเหมาะสม

ค่อนข้างเย็น

1. เป็นคนดำง่าย ขาวยาก มีผลต่อการสิ้นเปลืองครีมกันแดด

**นางรุ่งนภา หนูม่วง**

ตำแหน่ง นวก.สาธารณสุขชำนาญการ

**สรรพคุณ**

มีความรับผิดชอบต่องานที่ได้รับมอบหมายเป็นอย่างดี งานวิชาการเยี่ยม เป็นวิทยากรทั้งระดับเขต จังหวัด อำเภอ ตำบล หรือพูดง่ายๆคือเป็นได้ในทุกระดับ

- มีน้ำใจ

-มนุษยสัมพันธ์ดี

-บุคลิกภาพดี แต่งกายสุภาพเหมาะสม เรื่องการแต่งกายยอมไม่ได้เท่าไร เท่ากัน ปัจจุบันสั่งของออนไลน์ CF ของออนไลน์ มีสิ้นค้าใหม่มาส่งทุกสัปดาห์

-บรรลุนิติภาวะทางอารมย์

-ช่วยเหลือทุกอย่างถ้าช่วยได้

-เสน่ห์ปลายจวักยอดเยี่ยม ทำอาหารเก่ง เซฟมือ 1 ถ้าไม่เชื่อลองเข้าไปเป็นเพื่อนทางเฟสของเธอ จะพบเมนูอาหารแสนอร่อยเพียบ

**Side Effect**

- เป็นคนรักสุขภาพ ทานอาหารคลีน เป็นหลักเพราะต้องดูแลสุขภาพโดยเฉพาะโรคหมอนรองกระดูกเป็นพิเศษ

-การทำงานต้องชัดเจน ถ้าเข้ามาไม่ถูกที่ถูกทาง จากนุ่มกลายเป็นแข็งอย่างเหลือเชื่อ